Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 74

4. A vizsgálatban résztvevők felelőssége 4.1. Az adott vizsgálatban részt vevő személyeknek ismerniük kell a vizsgálatra vonatkozó GLP elvek számukra alkalmazható részét. 4.2. A vizsgálatban résztvevők számára biztosítani kell az adott vizsgálat vizsgálati tervét és a vizsgálatban való részvételükre vonatkozó érvényes szabványműveleti előírásokat. A vizsgálatban résztvevő felelőssége, hogy az előbbi dokumentumokban előírtak szerint járjon el, amennyiben ettől eltér, azt dokumentálja, és értesítse a vizsgálatvezetőt, illetve — ahol ez szükséges — a helyszíni vizsgálatvezetőt. 4.3. A vizsgálatban részt vevő személy felelős a nyers adatok minőségéért és azért, hogy azokat a GLP elveknek megfelelően azonnal és pontosan feljegyezzék, valamint, hogy ezek az adatok valósak legyenek. 4.4. A vizsgálatban résztvevőnek — a lehető legkisebb kockázat érdekében — be kell tartania a munkaegészségügyi előírásokat, hogy a lehető legkisebbre csökkentse a kockázatot önmagával szemben, és hogy biztosítsa a vizsgálat integritását. Közölnie kell a megfelelő személlyel minden lényeges egészségügyi problémáját azért, hogy kizárják őt a vizsgálat azon szakaszaiból, amelyeket állapota kedvezőtlenül befolyásolna. III. Minőségbiztosítási program

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes